Santiago, anak ni Zebedeo

Tungkol ito sa isang alagad ni Hesus, huwag itong ikalito kay Santiagong Makatarungan, ang sumulat ng Sulat ni Santiago sa Bagong Tipan ng Bibliya.

Si Santiago ang Nakatatanda o Santiago na Matanda (Ingles: James the Elder, James the Greater, James, son of Zebedee) ay isang santo ng Romano Katoliko na naging isa sa mga unang labindalawang mga alagad ni Hesus.  Kilala rin siya bilang Santiago ang Mas Dakila at Santiago, anak ni Zebedeo.  Siya ang unang namatay bilang martir noong nasa Jerusalem. Siya ay tinatawag na Santiago ang Mas Dakila upang itangi siya mula kay Santiago na anak ni Alfeo na kilala rin bilang si Santiago ang Kaunti. 

Bagong Tipan
Si Santiago ay inilalarawan bilang ang una sa mga alagad na sumama kay Hesus. Ayon sa mga ebanghelyo sinoptiko(Mateo 4:21-22, Marcos 1:19-20}} ay nagsaad na sina Santiago at Juan ay kasama ng kanilang ama sa baybay ng dagat nang tawagin sila ni Hesus upang sumunod sa kanya.  Si Santiago ang isa sa tatlo lamang mga apostol na pinili upang makasaki ng transpigurasyon ni Hesus(Mateo 17:1-9, Marcos 9:2-8, Lucas 9:28-36). Ninais ni Santiao at kanyang kapatid na lalake na paulanan ng apoy ang isang bayan ng Samaritano ngunit sinaway sila ni Hesus(Lucas 9:51-56). Ang Mga Gawa ng mga Apostol 12:2 ay nagsaad na pinapatay si Santiago ni Herodes sa pamamagitan ng espada si Santiago. Kaya ayon sa tradisyon ng simbahan ay pinaniniwalaan siyang ang una sa mga 12 apostol na minartir para sa kanilang pananampalataya. Imungkahi ni Nixon na ang pagpatay kay Santiago ay sanhi ng maapoy na pagkamagagalitin ni SantiagoR. E. Nixon, "Boanerges," in J. D. Douglas (ed.), The New Bible Dictionary (London: The Inter-Varsity Fellowship, 1963), 1354. na nagbigay sa kanya at kanyang kapatid na lalake ng palayaw na Boarneges o "Mga Anak na Lalake ng Kulog"(Marcos 3:17).
Alamat sa Espanya
Ayon sa sinaunang tradisyong lokal, noong Enero 2, 40 CE, ang Birheng Maria ay nagpakita kay Santiago sa bangko ng Ilog Ebro sa Caesaraugusta habang nangangaral sa Iberia. Siya ay lumitaw sa isang haligii Nuestra Señora del Pilar. Ang haliging ito ay iningatan at pinapipitaganan sa loob ng kasalukuyang Basilika ng Ating Babae ng Haligi sa Zaragosa, Espanya. Kasunod ng pagpapakitang ito, si Santiago ay bumalik sa Hudea kung saan ay pinugutan siya ni Herodes. Ang ika-12 siglong Historia Compostellana na kinomisyon ng obispong Diego Gelmírez ay nagbibigay ng isang buod ng alamat ni San Santiago. Una si Santiago ay nangaral sa Iberia gayundin sa Banal na Lupain. Ikalawa, pagkatapos ng kanyang pagkapatay, dinala ng kanyang mga alagad ang kanyang katawan sa dat sa Iberia kung saan sila lumapag sa Padrón sa baybayin ng Galicia at dinala ito sa loob na lupain para ilibing sa Santiago de Compostela. Ang isa pang mas kalaunang alamat ay nagsasaad na milagroso siyang lumitaw upang lumaban para sa hukbong Kristiyano sa Labanan ng Clavijo at mula noon ay tinawag na Matamoros(tagapaslang ng Moro). Ang Santiago y cierra España ay naging tradisyonal na sigaw ng labanan para sa mga hukbong Espanyol. Ang tradisyong ay itinatakwil ng maraming mga skolar. Gayunpaman, ito ay ipinagtanggol ng mga Bollandista(kanilang Acta Sanctorum, July, VI and VII). Ang mungkahi ay sinimulang gawin mula ika-9 siglo gayundin ang kanyang pangangaral sa Iberia. Walang mas maagang tradisyon ang naglalagay ng paglilibing kay Santiago sa Hispania. Ang isang katunggaling tradisyon ay naglalagay ng mga reliko ni Santiago sa simbahan ng St. Saturnin sa Toulouse. Ang autentisidad ng mga relika sa Santiago de Compostela ay pinagtibay sa bula ng papa ni Papa Leo XIII na Omnipotens Deus noong 1 Nobyembre 1884. Ayon sa Ensiklopedyang Katoliko noong 1908, 

 Mga sanggunian 

Kategorya:Mga santo
Kategorya:Mga alagad ni Hesus
Kategorya:Labindalawang alagad